----

----

I Ανακοινώσεις

Επιτροπή

----

Ισοτιμίες του ευρώ (1)

5 Ιουλίου 2005

(2005/C 165/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Aνακοίνωση έναρξης έρευνας διασφάλισης βάσει των κανονισμών (ΕΚ) αριθ. 3285/94 και (ΕΚ) αριθ. 519/94 του Συμβουλίου σχετικά με τις εισαγωγές κατεψυγμένων φραουλών

(2005/C 165/02)

Η Επιτροπή έλαβε αίτηση από τις πολωνικές αρχές για την έναρξη διαδικασίας μέτρων διασφάλισης βάσει του άρθρου 2 του κανονισμού (ΕΚ) αριθ. 3285/94 του Συμβουλίου (1) και του κανονισμού (ΕΚ) αριθ. 519/94 του Συμβουλίου (2).

Η αίτηση αφορά φράουλες, άψητες ή ψημένες στον ατμό ή βρασμένες στο νερό, κατεψυγμένες, έστω και με προσθήκη ζάχαρης ή άλλων γλυκαντικών (εφεξής καλούμενες «το υπό εξέταση προϊόν»).

Η Επιτροπή έχει εξετάσει κατά πόσον πληρούνται οι προϋποθέσεις για την έναρξη διαδικασίας έρευνας σύμφωνα με τους κανονισμούς (ΕΚ) αριθ. 3285/94 και (ΕΚ) αριθ. 519/94 του Συμβουλίου.

1.   Αίτηση

Στην αίτησή της, η Πολωνία ενημέρωσε την Επιτροπή ότι οι τάσεις στις εισαγωγές κατεψυγμένων φραουλών φαίνεται να υπαγορεύουν τη λήψη μέτρων διασφάλισης και παρείχε τα διαθέσιμα αποδεικτικά στοιχεία, όπως καθορίζονται βάσει των κριτηρίων του άρθρου 10 του κανονισμού (ΕΚ) αριθ. 3285/94 του Συμβουλίου και του άρθρου 8 του κανονισμού (ΕΚ) αριθ. 519/94 του Συμβουλίου.

2.   Το υπό εξέταση προϊόν

Το υπό εξέταση προϊόν είναι φράουλες, άψητες ή ψημένες στον ατμό ή βρασμένες στο νερό, κατεψυγμένες, έστω και με προσθήκη ζάχαρης ή άλλων γλυκαντικών (εφεξής καλούμενες «το υπό εξέταση προϊόν»).

Το υπό εξέταση προϊόν υπάγεται επί του παρόντος στους κωδικούς ΣΟ 0811 10 11, 0811 10 19 και 0811 10 90. Οι εν λόγω κωδικοί ΣΟ παρατίθενται για πληροφοριακούς και μόνο λόγους.

3.   Αύξηση των εισαγωγών και ζημία

Σύμφωνα με τη καταγγελία, οι κοινοτικοί παραγωγοί των ομοειδών ή των άμεσα ανταγωνιστικών προϊόντων βρίσκονται κυρίως στην Πολωνία, ενώ ορισμένοι παραγωγοί βρίσκονται σε άλλα κράτη μέλη της Κοινότητας. Για τους σκοπούς της παρούσας ανακοίνωσης, ως ομοειδή ή άμεσα ανταγωνιστικά προϊόντα νοούνται φράουλες, άψητες ή ψημένες στον ατμό ή βρασμένες στο νερό, κατεψυγμένες, έστω και με προσθήκη ζάχαρης ή άλλων γλυκαντικών.

Η Πολωνία προσκόμισε αποδεικτικά στοιχεία, σύμφωνα με τα οποία οι εισαγωγές του υπό εξέταση προϊόντος στην Κοινότητα έχουν αυξηθεί με ταχύ ρυθμό, τόσο σε απόλυτες τιμές όσο και σε σχέση με την κοινοτική παραγωγή και κατανάλωση και ότι, ειδικότερα, οι εισαγωγές έχουν αυξηθεί από 47 000 τόνους περίπου το 2001 σε 63 000 τόνους περίπου το 2002, σε 104 000 τόνους το 2003 και σε 93 000 τόνους το 2004.

Η Πολωνία προέβαλε τον ισχυρισμό ότι η αύξηση του όγκου των εισαγωγών του υπό εξέταση προϊόντος, μεταξύ άλλων συνεπειών, είχε επηρεάσει αρνητικά τις τιμές των ομοειδών ή των άμεσα ανταγωνιστικών προϊόντων στην Κοινότητα, καθώς και το μερίδιο αγοράς που κατέχουν, τις ποσότητες που πωλούν και τις τιμές που χρεώνουν οι κοινοτικοί παραγωγοί (3), με αποτέλεσμα να προκαλείται σοβαρή ζημία στους κοινοτικούς παραγωγούς.

4.   Διαδικασία

Σύμφωνα με τις διατάξεις του άρθρου 6 του κανονισμού (ΕΚ) αριθ. 3285/94 και του άρθρου 5 του κανονισμού (ΕΚ) αριθ. 519/94, η Επιτροπή συμβουλεύθηκε τις συμβουλευτικές επιτροπές, οι οποίες συνεστήθησαν σύμφωνα με το άρθρο 4 των κανονισμών (ΕΚ) αριθ. 3285/94 και (ΕΚ) αριθ. 519/94 αντιστοίχως. Κατόπιν αυτών των διαβουλεύσεων, είναι εμφανές για την Επιτροπή ότι υπάρχουν επαρκή αποδεικτικά στοιχεία που δικαιολογούν την έναρξη έρευνας διασφάλισης και η Επιτροπή με την παρούσα ανακοίνωση αρχίζει έρευνα σύμφωνα με το άρθρο 6 του κανονισμού (ΕΚ) αριθ. 3285/94 και με το άρθρο 5 του κανονισμού (ΕΚ) αριθ. 519/94.

4.1   Πεδίο της έρευνας

Η έρευνα θα καθορίσει κατά πόσο δικαιολογείται η λήψη μέτρων διασφάλισης σύμφωνα με τους κανονισμούς (ΕΚ) αριθ. 3285/94 και (ΕΚ) αριθ. 519/94 του Συμβουλίου. Συγκεκριμένα, η έρευνα θα καθορίσει εάν το υπό εξέταση προϊόν, ως αποτέλεσμα απρόβλεπτων εξελίξεων, εισάγεται στην Κοινότητα σε τόσο σημαντικά αυξημένες ποσότητες ή/και υπό τέτοιες συνθήκες και όρους που να προκαλούν ή να απειλούν να προκαλέσουν σοβαρή ζημία στους κοινοτικούς παραγωγούς.

α)   Ερωτηματολόγια

Προκειμένου να συγκεντρώσει τα στοιχεία που κρίνει αναγκαία για την έρευνα, η Επιτροπή θα αποστείλει ερωτηματολόγια στους γνωστούς παραγωγούς ομοειδών ή άμεσα ανταγωνιστικών προϊόντων στην Κοινότητα και σε κάθε ένωση αυτών των παραγωγών στην Κοινότητα· στους γνωστούς εξαγωγείς/παραγωγούς και εισαγωγείς του υπό εξέταση προϊόντος· σε κάθε ένωση εξαγωγέων/παραγωγών και εισαγωγέων του υπό εξέταση προϊόντος.

Σε κάθε περίπτωση, όλα τα ενδιαφερόμενα μέρη πρέπει να επικοινωνήσουν αμέσως με την Επιτροπή με φαξ, αλλά όχι αργότερα από την προθεσμία που καθορίζεται στην παράγραφο 5 στοιχείο α) της παρούσας ανακοίνωσης και, εφόσον χρειάζεται, να ζητήσουν ένα ερωτηματολόγιο.

β)   Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους γραπτώς, να υποβάλουν πληροφορίες και να προσκομίσουν τα σχετικά αποδεικτικά στοιχεία. Αυτές οι πληροφορίες και τα αποδεικτικά στοιχεία πρέπει να φθάσουν στην Επιτροπή εντός της προθεσμίας που καθορίζεται στην παράγραφο 5 στοιχείο β) της παρούσας ανακοίνωσης.

Επιπλέον, η Επιτροπή θα δεχθεί σε ακρόαση τα ενδιαφερόμενα μέρη, εφόσον υποβάλουν σχετική αίτηση στην οποία να αποδεικνύουν ότι όντως θα επηρεασθούν από το αποτέλεσμα της έρευνας και ότι υπάρχουν ιδιαίτεροι λόγοι για τους οποίους επιβάλλεται η ακρόασή τους. Η εν λόγω αίτηση πρέπει να υποβληθεί εντός της προθεσμίας που καθορίζεται στην παράγραφο 5 στοιχείο γ) της παρούσας ανακοίνωσης.

4.2   Διαδικασία για την αξιολόγηση του κοινοτικού συμφέροντος

Σε περίπτωση που καθοριστεί ότι το υπό εξέταση προϊόν εισάγεται στην Κοινότητα σε πολύ αυξημένες ποσότητες ή/και υπό τέτοιους όρους ή συνθήκες που να προκαλούν ή να απειλούν να προκαλέσουν σημαντική ζημία στον κοινοτικό κλάδο παραγωγής που να δικαιολογεί τη λήψη μέτρων διασφάλισης, θα αποφασισθεί εάν η λήψη μέτρων είναι προς το συμφέρον της Κοινότητας, με βάση την αξιολόγηση των διαφόρων συμφερόντων στο σύνολό τους, συμπεριλαμβανομένων των συμφερόντων του κοινοτικού κλάδου παραγωγής, των χρηστών και των καταναλωτών.

Προκειμένου να δημιουργηθούν οι κατάλληλες προϋποθέσεις ώστε η Επιτροπή να μπορεί να λάβει υπόψη της όλες τις απόψεις και όλα τα στοιχεία, πριν αποφασίσει αν η επιβολή μέτρων εξυπηρετεί ή όχι το συμφέρον της Κοινότητας, οι κοινοτικοί παραγωγοί, οι εισαγωγείς, οι αντιπροσωπευτικές ενώσεις τους, οι αντιπροσωπευτικοί χρήστες και οι αντιπροσωπευτικές ενώσεις καταναλωτών μπορούν, εντός της γενικής προθεσμίας που ορίζεται στην παράγραφο 5 στοιχείο γ) της παρούσας ανακοίνωσης, να αναγγελθούν και να προσκομίσουν πληροφορίες στην Επιτροπή, υπό την προϋπόθεση ότι θα αποδείξουν την ύπαρξη αντικειμενικής σχέσης μεταξύ της δραστηριότητάς τους και του υπό εξέταση προϊόντος. Tα ενδιαφερόμενα μέρη, τα οποία αναγγέλθηκαν εμπρόθεσμα, μπορούν επίσης να ζητήσουν ακρόαση εκθέτοντας τους ιδιαίτερους λόγους για τους οποίους επιβάλλεται η ακρόασή τους εντός της προθεσμίας που ορίζεται στην παράγραφο 5 στοιχείο γ) της παρούσας ανακοίνωσης.Πρέπει να σημειωθεί ότι οι τυχόν πληροφορίες που υποβάλλονται λαμβάνονται υπόψη μόνον εφόσον τεκμηριώνονται με συγκεκριμένα αποδεικτικά στοιχεία κατά την υποβολή τους.

5.   Πρoθεσμίες

α)   Ερωτηματολόγια

Τα ενδιαφερόμενα μέρη που επιθυμούν να λάβουν ένα ερωτηματολόγιο είναι σκόπιμο να το ζητήσουν το ταχύτερο δυνατό, αλλά το αργότερο εντός 10 ημερών από τη δημοσίευση της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

β)   Για την αναγγελία των ενδιαφερόμενων μερών, την υποβολή απαντήσεων στο ερωτηματολόγιο και την παροχή οποιασδήποτε άλλης πληροφορίας.

Όλα τα ενδιαφερόμενα μέρη οφείλουν να αναγγελθούν, ερχόμενα σε επαφή με την Επιτροπή, να εκθέσουν τις απόψεις τους και να απαντήσουν στο ερωτηματολόγιο ή να υποβάλουν τυχόν άλλες πληροφορίες εντός 21 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης, ώστε να μπορέσουν να ληφθούν υπόψη οι παρατηρήσεις τους κατά την έρευνα. Εφιστάται η προσοχή στο γεγονός ότι η άσκηση των περισσοτέρων διαδικαστικών δικαιωμάτων που αναφέρονται στους κανονισμούς (ΕΚ) αριθ. 3285/94 και (ΕΚ) αριθ. 519/94 του Συμβουλίου εξαρτάται από το κατά πόσον το συγκεκριμένο ενδιαφερόμενο μέρος έχει αναγγελθεί εντός της προαναφερθείσας περιόδου.

γ)   Για τις ακροάσεις

Σύμφωνα με το άρθρο 6 παράγραφος 4 του κανονισμού (ΕΚ) αριθ. 3285/94 και το άρθρο 5 παράγραφος 4 του κανονισμού (ΕΚ) αριθ. 519/94 του Συμβουλίου, όλα τα ενδιαφερόμενα μέρη μπορούν επίσης να ζητήσουν ακρόαση από την Επιτροπή εντός 21 ημερών από τη δημοσίευση της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

6.   Γραπτές παρατηρήσεις, απαντήσεις στo ερωτηματολόγιo και αλληλογραφία

Όλα τα σχετικά στοιχεία πρέπει να κοινοποιηθούν στην Επιτροπή. Όλες οι παρατηρήσεις και οι αιτήσεις των ενδιαφερομένων μερών πρέπει να υποβληθούν γραπτώς (όχι σε ηλεκτρονική μορφή, εκτός αν υπάρχει διαφορετική πρόβλεψη), και πρέπει να αναφέρουν την ονομασία, τη διεύθυνση, την ηλεκτρονική διεύθυνση, τον αριθμό τηλεφώνου, φαξ ή/και τέλεξ του ενδιαφερόμενου μέρους.

Διεύθυνση αλληλογραφίας της Επιτροπής:

7.   Άρνηση συνεργασίας

Όταν η παροχή πληροφοριών δεν γίνεται εντός της προβλεπόμενης προθεσμίας ή η έρευνα παρεμποδίζεται σημαντικά, επιτρέπεται να συνάγονται συμπεράσματα, είτε καταφατικά είτε αποφατικά, με βάση τα διαθέσιμα στοιχεία.

Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατό να χρησιμοποιηθούν τα διαθέσιμα στοιχεία.

8.   Χρονοδιάγραμμα της έρευνας

Σύμφωνα με το άρθρο 7 του κανονισμού (ΕΚ) αριθ. 3285/94 και το άρθρο 6 του κανονισμού (ΕΚ) αριθ. 519/94, η έρευνα θα ολοκληρωθεί, στο μέτρο του δυνατού, εντός εννέα μηνών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

Σε εξαιρετικές περιπτώσεις, η έρευνα μπορεί να παραταθεί για δύο επιπλέον μήνες το πολύ. Εάν παραταθεί η προθεσμία, η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης ανακοίνωση, στην οποία περιλαμβάνονται η διάρκεια της παράτασης και περίληψη των λόγων που οδήγησαν σε αυτήν.

----

(1)ΕΕ L 349 της 31.12.1994, σ. 53.

(2)ΕΕ L 67 της 10.3.1994, σ. 67.

(3)  Ο όρος «κοινοτικοί παραγωγοί» περιλαμβάνει τους «κοινοτικούς παραγωγούς» κατά την έννοια του άρθρου 5 παράγραφος 3 στοιχείο γ) του κανονισμού (ΕΚ) αριθ. 3285/94 του Συμβουλίου και τους «κοινοτικούς παραγωγούς ομοειδών προϊόντων ή άμεσα ανταγωνιστικών προϊόντων» κατά την έννοια του άρθρου 15 παράγραφος 1 του κανονισμού (ΕΚ) αριθ. 519/94 του Συμβουλίου.

----

----

Προηγούμενη γνωστοποίηση συγκέντρωσης

(Υπόθεση COMP/M.3823 MAG/Ferrovial Aeropuertos/Exeter Airport)

(2005/C 165/03)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

----